**LANGRENNSGLEDE FOR ALLE**

**Handlingsplan 2021-2024**



Norges Skiforbund

LANGRENN

Arbeidsdokument, 03.10.2021

Innhold

[1.0 Forord 3](#_Toc84162967)

[2.0 De lange linjene 3](#_Toc84162968)

[2.1 Utøveren i sentrum 3](#_Toc84162969)

[2.2 Rekruttering og tilgjenglighet 4](#_Toc84162970)

[2.3 Frivillighet og dugnadsinnsats 4](#_Toc84162971)

[2.4 Bærekraft og samfunnsansvar 5](#_Toc84162972)

[3.0 Norges Skiforbund - Hovedmål for perioden 2021-2024 5](#_Toc84162973)

[4.0 Norges Skiforbund Langrenn - Hovedmål for perioden 2021-2024 5](#_Toc84162974)

[4.1 Prioriterte hovedmål for perioden 2021-2024 5](#_Toc84162975)

[5.0 Handlingsplan Norges Skiforbund Langrenn, 2021-2024 7](#_Toc84162976)

[5.1 Innsatsområde: Aktivitetsutvikling 7](#_Toc84162977)

[5.2 Innsatsområde: Anleggsutvikling 8](#_Toc84162978)

[5.3 Innsatsområde: Arrangementsutvikling 9](#_Toc84162979)

[5.4 Innsatsområde: Toppidrett 10](#_Toc84162980)

[5.5 Innsatsområde: Bærekraft og samfunnsansvar 11](#_Toc84162981)

[5.6 Innsatsområde: Frivillighet og dugnadsinnsats 13](#_Toc84162982)

#

# 1.0 Forord

I 2016 ble det vedtatt en ny utviklingsmodell i norsk skiidrett, Skiforbundets utviklingsmodell (SUM). Modellen legger til grunn et langsiktig utviklingsperspektiv uavhengig av nivå og ambisjoner. Sammen med prinsippet om utøveren i sentrum har dette gitt tydelige føringer for arbeidet i Norges Skiforbund.

**Skitinget i 2021 har vedtatt at dette arbeidet skal videreføres i perioden 2021-2024, og *Norges Skiforbund Langrenn* sin handlingsplan bygger på Skipolitisk Dokument – *«Skiglede for alle».***

Gjennom Klubbundersøkelsen høsten 2019 har skiklubbene gitt nyttige og tydelige tilbakemeldinger på hvilke behov de har i sin hverdag, og hva som bør prioriteres de neste tre årene. Tilbakemeldingene har dannet et viktig grunnlag for innholdet i Norges Skiforbund sitt strategidokument, som *Norges Skiforbund Langrenn* sin handlingsplan 2021-2024 bygger på.

Sammen med skiklubbene skal *Norges Skiforbund Langrenn* skape en positiv utvikling av norsk langrenn, gjennom felles mål og innsatsområder, hvor vi alle trekker i samme retning. Med utøveren i sentrum skal vi ta vare på alle som er en del av langrennssporten, og ikke minst legge til rette for aktivitet som bidrar til at enda flere finner sin plass i vårt felleskap.

Skal ***«Langrennsglede for alle»*** gi en effekt må ord omsettes til handling. Vi skal fortsette det politiske arbeidet for gode rammevilkår, samtidig som vedtatte mål skal gi resultater i konkrete handlinger og tiltak.

Vi skal skape skiglede for barn og unge som ønsker å være med i aktiviteten vår, og vi skal videreføre det gode arbeidet med toppidretten.

# 2.0 De lange linjene

Etter at Skiforbundets Utviklingsmodell ble vedtatt som grunnlag for Norges Skiforbund sin strategiplan ifbm. Skitinget i Trondheim i 2016, har SUM blitt et begrep i norsk skisport.

NSF Langrenn skal ta vare på alle som vil delta, fra de som ønsker lavterskelaktivitet en gang i blant til de som vil konkurrere på høyt nivå. Vi har fortsatt en del å gå på når det gjelder å tilrettelegge for de som har lyst til å være med, de som er glade i å gå på ski, uten nødvendigvis å konkurrere. I så måte er betydningen av kontinuitet og langsiktighet helt sentralt i vårt arbeid med ***«Langrennsglede for alle»*,** og derfor er det viktig at arbeidet med SUM videreføres i perioden 2021-2024.

Målet er at***«Langrennsglede for alle»***skal bli en handlingsplan som staker ut en tydelig kurs for utviklingen av norsk langrenn. Vi ønsker at dette skal være et levende dokument, som blir brukt, og som langrennskomiteen, administrasjonen og langrennsnorge for øvrig har et nært forhold til.

## 2.1 Utøveren i sentrum

I tråd med SUM skal utvikling av langrennsutøveren gjøres i et langsiktig perspektiv. Derfor er det utøveren som er i sentrum for skiidrettens mål. For at en utøver skal kunne utvikle seg er det behov for trenere, arrangement og anlegg som er lagt til rette på en slik måte at utvikling skjer gjennom et langt idrettsliv. Til sammen utgjør elementene nærmest utøveren vår kjernevirksomhet, fra skiklubb, via skikrets og til Skiforbundet. Gjennom en utviklingsbasert tilrettelegging skal *Norges Skiforbund Langrenn* befeste sin posisjon som verdens beste langrennsnasjon, og at vi er en nasjon bestående av skiløpere.

 

**Fig. nr. 1) Utøveren i sentrum**

**Fig. nr. 2) Skiforbundets utviklingsmodell**

Klubbene i Skiforbundet har i klubbundersøkelsen som ble gjennomført i 2019 gitt et godt innblikk i skiidrettens utfordringer og muligheter. Det gir Skiforbundet retning i arbeidet med utforming av aktiviteten fremover. Økt rekruttering og det å beholde langrennsløperen gjennom hele barne- og ungdomsperioden er et uttalt mål. Dette må gjøres gjennom attraktiv tilrettelegging av aktiviteten, kompetanseheving i klubbmiljøene og ved reduksjon av barrierer som for eksempel økonomiske forutsetninger.

Gjennom vår utviklingsbaserte modell, SUM, skal det utvikles nye aktivitetstilbud som ivaretar medlemmenes mulighet til å drive breddeidrett og toppidrett. Modellen skal være *Norges Skiforbund Langrenn* sin røde tråd i kommende periode. Den gir føringer for hvordan fremtidenes organisasjon, utøvere, trenere, ledere, anlegg og arrangement skal være. Målet er at langrennssporten skal legge til rette for flest mulig, lengst mulig og best mulig. I dette ligger at vi skal skape aktivitet både for utøvere med funksjonsnedsettelse og for funksjonsfriske utøvere, og for mennesker som ikke har et tradisjonelt forhold til snø og ski. Langrennssporten skal inkludere mennesker fra alle samfunnslag. Som fellesskap skal vi være inkluderende med hensyn til nivå, alder, kjønn, sosial- og kulturell bakgrunn, funksjonsevne, seksuell orientering og økonomisk evne.

## 2.2 Rekruttering og tilgjenglighet

Rekruttering sier noe om hvor attraktiv, tilgjengelig og inkluderende aktiviteten er, uavhengig av forutsetninger og bakgrunn. Vårt viktigste mål er å tilrettelegge for god aktivitet for alle barn og unge. Langrenn skal fremme sunne verdier og god helse, og bidra til utvikling av hele mennesket. Langrenn skal skape gode møteplasser og trygge rammer for alle som ønsker å være med. Langrennssporten må gjøres enda mer tilgjengelig, både med tanke på nærhet, innhold og kostnader.

## 2.3 Frivillighet og dugnadsinnsats

Frivillighet er bærebjelken for alle våre aktivitetsmål. Det nedlegges hvert år frivillig dugnadsinnsats i skiidretten tilsvarende omtrent 3000 årsverk. Omregnet gir dette syv heltidsstillinger i **alle** norske kommuner. Det frivillige engasjementet i norsk langrenn kan ikke erstattes med penger. Idrettsgleden og felleskapet som skapes i frivilligheten er grunnleggende kjerneverdier i vårt arbeid.

## 2.4 Bærekraft og samfunnsansvar

Å bidra til en mer bærekraftig utvikling er fundamentalt for alle virksomheter og organisasjoner. Menneskeskapte klimaendringer påvirker langrennssporten negativt allerede. Vinteren blir kortere og varmere, og den negative utviklingen kan akselerere eksponentielt fremover om ikke gode krefter trekker sammen i riktig retning. *Norges Skiforbund Langrenn* vil være en pådriver for å sette utfordringene på det nasjonale- og internasjonalekartet. Det skal arbeides med klimavennlige løsninger for snøproduksjon og teknologi for bevaring av snø.

# 3.0 Norges Skiforbund - Hovedmål for perioden 2021-2024

*Norges Skiforbund Langrenn* sin handlingsplan bygger på Skipolitisk Dokument vedtatt på Ski-tinget våren 2021.

Norges Skiforbund skal bidra til en bærekraftig utvikling av skiidretten gjennom følgende hovedmål for perioden:

1. Skiidretten skal gjennom aktiv rekruttering og helhetlig ivaretakelse av medlemmene stimulere til økt deltakelse i skiidretten
2. Skiidretten skal tilby et aktivitetstilbud som inkluderer, er nyskapende og er tilrettelagt for alle
3. Skiidretten skal skape en meningsfull frivillighet som er enkelt å bli en del av
4. Skiidretten skal bli mer tilgjengelig ved å redusere barrierer for deltakelse
5. Skiidretten skal gjennom langsiktig utvikling tilrettelegge for at utøvere når verdenstoppen, slik at Norges posisjon som verdens ledende skinasjon opprettholdes
6. Skiidretten skal gå foran i klima- og miljøarbeidet ved å implementere praktisk gjennomførbare, offensive og effektive tiltak innen egen organisasjon og aktivitet
7. Skiidretten skal sørge for en positiv utvikling av sporten ved hjelp av kompetanseheving og erfaringsutveksling, både nasjonalt og internasjonalt

# 4.0 Norges Skiforbund Langrenn - Hovedmål for perioden 2021-2024

Flere av hovedmålene i Skipolitisk Dokument beveger seg over i hverandre. Dette gjelder spesielt hovedmålene som omhandler rekruttering. Det vil si mål nummer 1, 2, 4 og 7.

I *Norges Skiforbund Langrenn* sin handlingsplan er det gjort en prioritering, der fire av hovedmålene i Skipolitisk Dokument er våre prioriterte hovedmål for perioden.

## Prioriterte hovedmål for perioden 2021-2024

1. *Norges Skiforbund Langrenn* skal gjennom aktiv rekruttering og helhetlig ivaretakelse av medlemmene stimulere til økt deltakelse i skiidretten

1. *Norges Skiforbund Langrenn* skal gjennom langsiktig utvikling tilrettelegge for at utøvere når verdenstoppen, slik at Norges posisjon som verdens ledende skinasjon opprettholde
2. *Norges Skiforbund Langrenn* skal gå foran i klima- og miljøarbeidet ved å implementere praktisk gjennomførbare, offensive og effektive tiltak innen egen organisasjon og aktivitet.
3. *Norges Skiforbund Langrenn* skal skape en meningsfull frivillighet som er enkelt å bli en del av.

Hovedmålene for perioden skal nås gjennom et spesielt fokus på følgende innsatsområder:

* Aktivitetsutvikling
* Anleggsutvikling
* Arrangementsutvikling
* Toppidrett
* Bærekraft og samfunnsansvar
* Frivillighet og dugnadsinnsats

# 5.0 Handlingsplan Norges Skiforbund Langrenn, 2021-2024

## 5.1 Innsatsområde: Aktivitetsutvikling

|  |  |  |  |  |  |
| --- | --- | --- | --- | --- | --- |
| **Mål** | **Tiltak** | **Ansvar** | **Tid** | **Ressurser** | **Status** |
| *5.1.1)*NSF Langrenn skal tilby et aktivitets- og konkurransetilbud som inkluderer, er nyskapende og er tilrettelagt for alle. |  | Ansvarlig person i LK |  |  |  |
| *5.1.2)*NSF Langrenn skal bli mer tilgjengelig ved å redusere barrierer for deltakelse. |  | Ansvarlig person i LK |  |  |  |
| *5.1.3)*NSF Langrenn skal sørge for en positiv utvikling av sporten ved hjelp av kompetanseheving og erfaringsutveksling, både nasjonalt og internasjonalt. |  | Ansvarlig person i LK |  |  |  |
|  |  |  |  |  |  |
|  |  |  |  |  |  |

## 5.2 Innsatsområde: Anleggsutvikling

|  |  |  |  |  |  |
| --- | --- | --- | --- | --- | --- |
| **Mål** | **Tiltak** | **Ansvar** | **Tid** | **Ressurser** | **Status** |
| *5.2.1)*NSF Langrenn skal sammen med sentralleddet bistå kretser og klubber med å etablere gode anlegg.  |  |  |  |  |  |
| *5.2.2)*NSF Langrenn skal sammen med sentralleddet bidra til økt kompetanse knyttet til snøproduksjon og snølagring. |  |  |  |  |  |
| *5.2.3)*NSF Langrenn skal sammen med sentralleddet være aktiv i arbeidet med finansieringsmodellene for anleggsutvikling i norsk idrett. |  |  |  |  |  |
| *5.2.4)*NSF Langrenn, kretsene og klubbene skal legge til rette for helårsanlegg der folk bor, som skaper variert aktivitet og på ulike underlag. |  |  |  |  |  |
|  |  |  |  |  |  |

## 5.3 Innsatsområde: Arrangementsutvikling

|  |  |  |  |  |  |
| --- | --- | --- | --- | --- | --- |
| **Mål** | **Tiltak** | **Ansvar** | **Tid** | **Ressurser** | **Status** |
| *5.3.1)*NSF Langrenn skal bidra til å etablere ferdighetsrelaterte og alternative arrangementkonsept som skaper mestring, utvikling og glede. |  | Ansvarlig person i LK |  |  |  |
| *5.3.2)*NSF Langrenn skal utforme skirenn og konkurranseformer som bidrar til å sikre rekruttering og hindre frafall. |  | Ansvarlig person i LK |  |  |  |
| *5.3.3)*NSF Langrenn skal bidra til å heve arrangørkompetansen på alle nivå for å sikre gode sportslige og attraktive arrangement. |  | Ansvarlig person i LK |  |  |  |
|  |  |  |  |  |  |
|  |  |  |  |  |  |

## 5.4 Innsatsområde: Toppidrett

|  |  |  |  |  |  |
| --- | --- | --- | --- | --- | --- |
| **Mål** | **Tiltak** | **Ansvar** | **Tid** | **Ressurser** | **Status** |
| *5.4.1)*NSF Langrenn skal gjennom langsiktig utvikling tilrettelegge for at utøvere når verdenstoppen, slik at Norges posisjon som verdens ledende skinasjon opprettholdes. |  | Ansvarlig person i LK |  |  |  |
| *5.4.2)*NSF Langrenn skal optimalisere mulighetene for at våre landslag og beste utøvere kan prestere på høyt internasjonalt nivå, gjennom gode strukturer, samhandling, kontinuitet og individuell oppfølging. |  | Ansvarlig person i LK |  |  |  |
| *5.4.3)*NSF Langrenn skal bidra til bredde i toppen gjennom et godt samspill mellom landslag, skigymnas, team, krets og klubb. |  | Ansvarlig person i LK |  |  |  |
|  |  |  |  |  |  |

## 5.5 Innsatsområde: Bærekraft og samfunnsansvar

|  |  |  |  |  |  |
| --- | --- | --- | --- | --- | --- |
| **Mål** | **Tiltak** | **Ansvar** | **Tid** | **Ressurser** | **Status** |
|  | Til 3.0 pkt 6Skiidretten skal gå foran. Istedenfor kan det stå VISE VEI. |  |  |  |  |
| *5.5.1)*NSF Langrenn skal sammen med sentralleddet gå foran i klima- og miljøarbeidet ved å implementere praktisk gjennomførbare, offensive og effektive tiltak innen egen organisasjon og aktivitet. | Foreslår at det står VISE VEI istedenfor GÅ FORAN.Bærekraft må inn i alle ledd. Anlegg, toppidrett og rekruttering. Gjenbruk av utstyr som et bærekrafttiltak (Bua, byttehelg, skibank, skimesser)Klimatilpasning. Snøproduksjon med minst mulig ressurser. Sette tydelige mål fram mot 2030 på innovasjon på produksjon og bevaring av snø.Innfasing av elektriske løypemaskiner.  | Ansvarlig person i LK |  |  |  |
| *5.5.2)*NSF Langrenn skal sammen med sentralleddet søke samarbeid med ideelle organisasjoner og kommersielle partnere innen område bærekraft. | Et slikt arbeid må sees opp mot de øvrige partnerne, slik at det blir en helhetlig plan for arbeidet i bærekraft. | Ansvarlig person i LK |  |  |  |
| *5.5.3)*NSF Langrenn skal sammen med sentralleddet synliggjøre betydningen av langrennsaktiviteten for folkehelse, og vår viktige rolle i det forebyggende helsearbeidet for barn og ungdom. | Vi har satt et eget mål (5.5.5) hvor klima og miljø skal bidra til økt rekruttering og at utøverne skal lengre i idretten. | Ansvarlig person i LK |  |  |  |
| 5.5.4NSF Langrenn skal tilrettelegge for aktivitet i tråd med idrettens grunnverdiergjennom informasjon og kunnskap til våre medlemmer. |  |  |  |  |  |
| FORSLAG NYTT MÅL:5.5.5 Mål og tiltak innen klima og miljø skal bidra til økt rekruttering og at utøverne står i idretten. |  |  |  |  |  |
| FORSLAG NYTT MÅL:5.5.6Toppidrettsutøverne som rollemodeller og landslagets klimaforbruk | NSF må stille krav til sponsorene om dokumentasjon på hva de gjør innenfor utvalgte bærekraftområder.Fronting av nasjonale kampanjer med landslagsutøverneFelles test- og smøreregime verdenscup, OL, VM. Felles test- og smøreregime på nasjonale renn |  |  |  |  |

## 5.6 Innsatsområde: Frivillighet og dugnadsinnsats

|  |  |  |  |  |  |
| --- | --- | --- | --- | --- | --- |
| **Mål** | **Tiltak** | **Ansvar** | **Tid** | **Ressurser** | **Status** |
| *5.6.1)*NSF Langrenn skal skape en meningsfull frivillighet som er enkelt å bli en del av. |  | Ansvarlig person i LK |  |  |  |
| *5.6.2)*NSF Langrenn skal gjøre hverdagen enklere og bedre for de frivillige gjennom gode systemer, forutsigbare rammer, verktøy og kompetanse. |  | Ansvarlig person i LK |  |  |  |
| *5.6.3)*NSF Langrenn skal løfte frem frivillighet som en betydningsfull og verdsatt faktor i verdikjeden. |  |  |  |  |  |
|  |  |  |  |  |  |
|  |  |  |  |  |  |